झण्डै ५० मिटर अग्लो पहाडको टुप्पामा एक्साभेटरले पहाड खन्दै गरेको थियो । निकै कडा चट्टान भएका कारण थोरैथोरै मात्र काम गर्न सकिएको नारायणगढ–मुग्लिन सडक आयोजनाका इन्जिनियर शिव खनालले बताए । यो पहाड पन्छाउँदा ४० हजार घन मिटर ढुंगा र माटो निस्कने अनुमान छ । घुमाउनेमा अहिले सडकको चौडाइ लगभग छ मिटरमात्रै छ । पहाड काटेपछि सो ठाउँको सडक २० मिटरको हाराहारीमा चाक्लो हुने इन्जिनियर खनालले बताए ।
